b'\n_START_ARTICLE_\nMark VI\n_START_SECTION_\nOpis in zgodovina tanka\n_START_PARAGRAPH_\nBritanci so si po prihodu tanka Mark I zastavili na\xc4\x8drte za prihodnost. Tako so se odlo\xc4\x8dili narediti dva prototipa. Eden je bil tank Mark V, ki naj bi bil naslednik tanka Mark IV. Naslednji prototip, tank Mark VI, pa naj bi bil povsem nov tank s predvidenim novim dizajnom. 13. julija 1917 sta bila oba tanka predstavljena v leseni obliki. Na\xc4\x8drti za ta tank se niso ohranili do danes , ohranila se je le slika tega tanka. Mark VI ima od predhodnikov povsem razli\xc4\x8dne dimenzije. Nosilcev za oro\xc5\xbeje ni ve\xc4\x8d. V tank je name\xc5\xa1\xc4\x8den 57 milimetrski top. Name\xc5\xa1\xc4\x8den je bil spredaj. Iz ohranjenih opisov izvemo, da je voznikov prostor postavljen bistveno nazaj kot prej. Na vsaki strani je pu\xc5\xa1komitraljez. Prostor s posadko je lo\xc4\x8den od motorja. Uporabljene so bil \xc5\xa1iroke gosenice (75\xc2\xa0cm)._NEWLINE_Ameri\xc4\x8dani so se septembra 1917 odlo\xc4\x8dili, da bodo opremili tankovske enote z najsodobnej\xc5\xa1imi britanskimi tanki, ki so bili takrat Mark VI. Hoteli so naro\xc4\x8diti 600 tankov Mark VI. Vendar so se kasneje raje lotili skupnega projekta izdelave tanka Mark VII. Tako so decembra 1917 preklicali naro\xc4\x8dilo. Zato ni bil narejen niti en tank Mark VI.'